ai4bharat/Pralekha huggingface dataset:
उपराष्ट्रपती कार्यालय
जागतिक आवाका विस्तारित करण्यासाठी भारताने सॉफ्ट पॉवरचा वापर करावा-उपराष्ट्रपती
संगीत आणि नृत्याचा शालेय अभ्यासक्रमात समावेश करण्याची उपराष्ट्रपतींची इच्छा
नवी दिल्ली, 15 डिसेंबर 2020
उपराष्ट्रपती एम. वेंकैया नायडू यांनी आज कलाकारांना जागतिक आवाका विस्तारित करण्यासाठी सॉफ्ट पॉवरचा वापर करण्याचे आवाहन केले. आभासी माध्यमामधील संधींचा पुरेपूर वापर करून कलाकारांनी प्रेक्षकांपर्यंत पोहोचावे अशी विनंती त्यांनी कलाकारांना केली.
हैदराबादहून आभासी माध्यमातून ‘यूअर्स ट्रूली मार्गझी’ उत्सवाचे उद्घाटन करताना उपराष्ट्रपतींनी भारतातील संगीत आणि नृत्याच्या गौरवशाली परंपरेवर प्रकाश टाकला आणि सध्याच्या धकाधकीच्या काळात त्यांचे पुनरुज्जीवन करण्याच्या महत्वावर जोर दिला. ‘यूअर्स ट्रूली मार्गझी’ हा उत्सव चेन्नई मध्ये डिसेंबर महिन्यात आयोजित केला जातो; संगीत आणि नृत्य महोत्सवाची ही प्रसिद्ध परंपरा ऑनलाइन माध्यमातून जिवंत ठेवण्याचा हा उपक्रम आहे.
यावेळी बोलताना उपराष्ट्रपतींनी जागतिक कल्पनेला आकार देताना सॉफ्ट पॉवरचे नम्र स्वरूप अधोरेखित केले. भारताच्या ‘वसुधैव कुटुंबकम्’ या तत्वज्ञानाच्या अनुषंगाने आमच्या नृत्य आणि संगीताद्वारे आम्ही जगभरात अहिंसा, शांतता आणि सुसंवाद यासारख्या आदर्शांचा प्रसार करू शकतो असे त्यांनी यावेळी नमूद केले. या प्रक्रियेत सरकारची मर्यादा लक्षात घेत उपराष्ट्रपतींनी कलाकार, सहायक व आयोजकांना भारतीय संस्कृती, विचार व जीवनशैलीचे प्रदर्शन करण्याचे आवाहन केले.
चेन्नईशी असलेला त्यांचा दीर्घकाळचा संबंध लक्षात घेता उपराष्ट्रपतींनी चेन्नईचे देशाची कर्नाटकी संगीताची राजधानी म्हणून कौतुक केले. नायडू यांनी चेन्नईचे आणखी एक वैशिष्ट्यही अधोरेखित केले....ते म्हणजे चैतन्यशील आधुनिक शहरासोबतच सांस्कृतिक आणि पारंपारिक वैशिष्ट्ये जपणारे शहर.
नायडू म्हणाले की, महामारीच्या काळात कलाकारांना देखील त्रास सहन करावा लागला आणि ‘यूअर्स ट्रूली’ सारख्या नाविन्यपूर्ण आभासी उपक्रमामुळे त्यांना त्यांची कला जगभरातील प्रेक्षांसमोर सादर करण्याची संधी मिळू शकेल. भविष्यात, वास्तविक आणि आभासी माध्यमांचे अस्तित्व एकत्रित चालण्याची शक्यता आहे आणि कलाकारांनी आभासी माध्यमाची संभावत्यांचा पूर्णपणे वापर केला पाहिजे, असेही ते म्हणाले.
लोकांची चिंता दूर करण्यासाठी नृत्य आणि संगीताचे महत्त्व लक्षात घेऊन उपराष्ट्रपतींनी विशेषतः कोविडच्या काळातील त्यांचे महत्त्व अधोरेखित केले. त्यांनी पुढे सांगितले की भारतीय शास्त्रीय संगीत आणि नृत्य आपल्या जीवनातील संतुलनाचे प्रतीक आहेत. आपल्या शास्त्रीय कलेमध्ये समग्रता, एकता आणि सुसंवाद या तत्त्वांचा एकत्रित संबंध आहे.
राष्ट्रपतींनी यावेळी सामवेद व नटराज यांची उदाहरणे उद्धृत करीत भारतातील प्राचीन संगीत आणि नृत्य परंपरेचा मागोवा घेतला. नटराजांच्या बाबतीत, नायडू म्हणाले की वैश्विक नर्तक म्हणून सुमारे एक हजार वर्षांहून अधिक काल शिवाचे रूप असून अद्याप त्याचे मूळ रूप शाश्वत आहे.
नृत्य, नाटक आणि संगीताचा खजिना ही भारताने जगाला दिलेली सर्वात मोठी देणगी आहे आणि ते टिकवण्यासाठी व त्याचा प्रचार करण्यासाठी सर्वतोपरी प्रयत्न केले पाहिजेत यावर उपराष्ट्रपतींनी जोर दिला.
शास्त्रीय कला या आपल्या पुरातन शिक्षणाचा अविभाज्य भाग होत्या ही बाब अधोरेखित करून ही परंपरा मोठ्या प्रमाणात पुनरुज्जीवित करण्याची सूचना उपराष्ट्रपती नायडू यांनी केली. संगीत आणि नृत्य हे अभ्यासक्रमाचे अनिवार्य भाग करण्याची सूचना त्यांनी यावेळी केली. या संदर्भात नवीन शिक्षण धोरण प्रगतीशील पाऊल असल्याचे त्यांनी नमूद केले.S.Thakur/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
रस्ते वाहतूक आणि महामार्ग मंत्रालय
गडकरी यांच्या हस्ते उद्या उत्तर प्रदेशातल्या 16 महामार्ग प्रकल्पांचा पायाभरणी आणि उद्घाटन कार्यक्रम
केंद्रीय रस्ते वाहतूक आणि महामार्ग आणि सुक्ष्म, लघु आणि मध्यम उद्योग मंत्री नितीन गडकरी उद्या उत्तर प्रदेशातल्या 16 महामार्ग प्रकल्पांचे उद्घाटन आणि शिलान्यास करणार आहेत. या आभासी कार्यक्रमाच्या अध्यक्षस्थानी उत्तर प्रदेशचे मुख्यमंत्री योगी आदित्यनाथ असणार आहेत. त्याचबरोबर याप्रसंगी रस्ते, वाहतूक आणि महामार्ग खात्याचे राज्यमंत्री निवृत्त जनरल व्ही.के. सिंग, उत्तर प्रदेशचे उप मुख्यमंत्री केशवप्रसाद मौर्य आणि राज्याचे इतर मंत्रीही उपस्थित राहणार आहेत.
उद्या उद्घाटन आणि पायाभरणी होत असलेल्या प्रकल्पांसाठी सुमारे 7500 कोटी रुपयांचा खर्च अपेक्षित आहे. या निधीतून 505 किलोमीटर लांबीच्या महामार्गाची बांधणी करण्यात येणार आहे. या मार्गांच्या कामांमुळे उत्तर प्रदेशाच्या विकासाचा मार्ग मोकळा होणार असून राज्यात अधिक चांगली रस्ते संपर्क सुविधा निर्माण होणार आहे. त्यामुळे राज्याच्या आर्थिक विकासाला मदत मिळणार आहे.
List of Projects :
|
|
Sl. No.
|
|
Name of Project
|
|
Length in km
|
|
Cost in Rs. crore
|
|
Dedication to Nation NH Project
|
|
1.
|
|
Widening to 4-lane from Meerut to Bulandhshahar of NH-235
|
|
61.19
|
|
2407.91
|
|
2.
|
|
Construction of 4-lane Gorakhpur bypass from JungalKaudiya of NH-24 to Kaleshwar on NH-27
|
|
17.66
|
|
866.00
|
|
3.
|
|
Rehabilitation & Up-gradation of NH-76 from Kabrai to Banda in district ofMahoba& Banda
|
|
37.00
|
|
215.16
|
|
4.
|
|
Rehabilitation & Up-gradation of NH-76 from Mau to Jasra in district ofChitrakoot&Prayagraj
|
|
53.55
|
|
218.94
|
|
5.
|
|
Rehabilitation & Up-gradation to 4-lane of NH-96 from Pratapgarh to Prayagraj bypass in district ofPratapgarh&Prayagraj
|
|
34.70
|
|
599.35
|
|
6.
|
|
Rehabilitation & Up-gradation of NH-730 from Barhani to Kataya in district of Siddharthnagar
|
|
35.00
|
|
209.10
|
|
7.
|
|
Rehabilitation & Up-gradation of NH-730 from Bahraich to Shrawasti in district of Bahraich&Shrawasti
|
|
61.90
|
|
388.83
|
|
8.
|
|
Construction of ROB in lieu of COD crossing  in Kanpur district
|
|
1 Job
¼790m½
|
|
50.74
|
|
E-Foundation NH Projects
|
|
9.
|
|
Strengthening of NH-75E in the district of Sonebhadra from MP/UP border to UP/Jharkhand border
|
|
65.21
|
|
57.50
|
|
10.
|
|
Strengthening of NH-75E in the district of Sonebhadra from MP/UP border to UP/Jharkhand border
|
|
26.81
|
|
29.63
|
|
11.
|
|
Widening & Strengthening of NH-91A from BharthanaChowk to Kudarkoot in district of Etawah&Auraiya
|
|
40.00
|
|
262.37
|
|
12.
|
|
Widening & Strengthening of NH-135C from Drumandganj to Halia in district of Mirzapur
|
|
18.40
|
|
39.37
|
|
13.
|
|
Widening & Strengthening of NH-135C from Rampur to Bhadewara in district of Prayagraj
|
|
15.00
|
|
76.23
|
|
14.
|
|
Widening & Strengthening of NH-227Abetween Sikringanj& Gola in district of Gorakhpur
|
|
9.00
|
|
37.52
|
|
15.
|
|
Widening & Strengthening of NH-730 between Tamkuhiraj&Padrauna in district of Kushinagar
|
|
19.00
|
|
69.67
|
|
Start of Work 
|
|
16
|
|
Construction of 6-lane bridge parallel to the existing bridge on Ganga river on NH-96 in Phaphamau in district of Prayagraj
|
|
9.90
|
|
1948.25
|
|
|
|
Total
|
|
504.32
|
|
7476.57
नवी दिल्ली, 21 सप्टेंबर 2019
1. महोदय, मी भारत दौऱ्यात तुमचे स्वागत करतो. तुमचे आणि तुमच्या प्रतिनिधिमंडळाचे स्वागत करणे आमच्यासाठी सन्मान आहे. राष्ट्रपति भवनात वास्तव्य करण्याचे माझे निमंत्रण स्वीकारून तुम्ही हा दौरा अधिकच खास केला आहे. आपल्या प्राचीन परंपरा आपल्याला आपल्या अतिथींचे केवळ मनापासून स्वागत करायला शिकवत नाहीत तर "अतिथि देवो भव" च्या भावनेने आदर करायलाही शिकवते. शतकानुशतके आपल्यात असलेले मैत्रीपूर्ण संबंध साजरे करण्याची संधी आम्हाला दिल्याबद्दल तुमचे आभारी आहोत.
2. भारत आणि मंगोलिया दरम्यान घनिष्ठ सांस्कृतिक संबंध आहेत. बौद्ध वारसा आणि आध्यात्मिक परंपराआपल्याला एकत्र बांधतात.आपली लोकशाही आणि स्वातंत्र्याची तत्वे समान आहेत. तुमचा दौरा आपलया धोरणात्मक भागीदारीचा महत्वपूर्ण मैलाचा दगड आहे.तुमचा हा दौरा आपले मैत्रीपूर्ण संबंध आणखी वृद्धिंगत करेल.
3. महामहिम, शतकानुशतके सुरु असलेले आपल्या लोकांमधील आदान-प्रदान आपल्या संबंधांचा कणा आहे. भारतातील बौद्ध भिक्षु आणि व्यापारी शांतता, सद्भावना आणि मैत्रीचा संदेश घेऊन मंगोलियाला गेले. त्याचप्रमाणे, काळानुरूप मंगोलियाचे विद्वान आणि यात्रेकरू बौद्ध अध्ययन आणि आध्यात्मिक लाभ प्राप्त करण्यासाठी भारतात आले. ही परंपरा निरंतर सुरु आहे. सुमारे 800 मंगोलियाचे विद्यार्थ्यां बौद्ध अध्ययन करत असून भारतासाठी ही विशेष बाब आहे.
4. राष्ट्रपति, आपण दोन्ही देशांनी आपले बौद्ध संबंध जतन करण्याचे आणि पुढे नेण्याचे चांगले काम केले आहे. काही दिवसांपूर्वी दोन्ही देशांनी संवाद थ्री: शांतिपूर्ण सह -अस्तित्व, आंतर -धार्मिक ज्ञान आणि अंतर-निर्भर स्थैर्यासाठी जागतिक स्तरावर चर्चेचे आयोजन केले होते. महामहिम, आज सकाळी तुम्ही आणि आमच्या पंतप्रधानांनी संयुक्तपणे उलनबटोर मधील ऐतिहासिक गंदन बौद्ध मठात भगवान बुद्धाच्या पुतळ्याचे अनावरण केले. त्यांनी नेहमी आपल्यला मार्गदर्शन करावे आणि आपल्यावर कृपादृष्टी ठेवावी.
5. महामहिम, भारत आणि मंगोलिया केवळ "आध्यात्मिक शेजारी" नाहीत तर धोरणात्मक भागीदार देखील आहेत. आम्ही तुमच्या तृतीय शेजार धोरणाची प्रशंसा करतो. जागतिक मुद्द्यांवर विचारांचा संगम आपली धोरणात्मक भागीदारी अधिक मजबूत आणि अर्थपूर्ण बनवतो.
6. 2015 मध्ये आमच्या पंतप्रधानांच्या ऐतिहासिक मंगोलिया दौऱ्यानंतर संरक्षण, सुरक्षा, संस्कृति, माहिती तंत्रज्ञान, अंतराळ आणि नवीकरणीय ऊर्जा सह विविध क्षेत्रात आपले सहकार्य दृढ झाले आहे. क्षमता निर्मिती आणि प्रशिक्षण क्षेत्रात मंगोलियाचे भागीदार असल्याचा आम्हाला आनंद होतो. मंगोलियात आम्ही निर्माण करत असलेला तेल शुद्धीकरण प्रकल्प आपल्या विकास भागीदारीचे शानदार उदाहरण आहे.
7. महामहिम, मंगोलियाने जगाला अनेक महत्वपूर्ण सिद्धांत दिले. तुमची संस्कृति आणि निसर्गाप्रती प्रेमाने पूर्व आणि पश्चिमी अशा दोन्ही विचारांना प्रभावित केले आहे. तुमच्याकडे आध्यात्मिक समाधान आणि भौतिक संस्कृतिचा संगम आहे जो अन्य कुणाकडे नाही. मंगोलियाचे वेगाने धावणारे घोडे आणि शानदार तिरंदाजी आणि त्याला शांतिपूर्ण आध्यात्मिक परंपरा आणि ध्यानाची जोड तुमची मानसिक आणि आध्यात्मिक उन्नति आणि क्षमता दर्शवते. आम्ही सर्वानी खरेच तुमच्याकडून खूप काही शिकले आहे
8. महामहिम, भारत, मंगोलिया सरकार आणि तिथल्या लोकांबरोबर काम करण्यासाठी वचनबद्ध आहे, जेणेकरून दोन्ही देशांच्या नागरिकांच्या समृद्धीसाठी आपली धोरणात्मक भागीदारी अधिक मजबूत आणि विस्तारता येऊ शकेल.
9. महामहिम, भारतातील तुमचे वास्तव्य आनंदी राहो अशा मी शुभेच्छा देतो. मला विश्वास आहे की तुमचा भारत दौरा आपल्या ऐतिहासिक संबंधांमध्ये आणखी एक शानदार अध्याय जोडेल. महाबोधी वृक्षाच्या दिव्य सावलीत आपली मैत्री आणि समृद्धि बहरत राहो अशी मी प्रार्थना करतो.
धन्यवाद!
R.Tidke/S.Kane/P.Kor
वाणिज्य आणि उदयोग मंत्रालय
पियुष गोयल यांनी औषध निर्मिती आणि वैद्यकीय उपकरणे क्षेत्रावरील 6 व्या आंतरराष्ट्रीय परिषदेला संबोधित केले
नवी दिल्ली, 25 फेब्रुवारी 2021
रेल्वे, वाणिज्य आणि उद्योग मंत्री आणि ग्राहक व्यवहार व अन्न व सार्वजनिक वितरण मंत्री पियुष गोयल यांनी आज भारतीय औषध निर्मिती आणि आरोग्य सेवा क्षेत्राला गुणवत्ता, सुविधा आणि उच्च दर्जा राखण्याप्रति बांधिलकीच्या बाबतीत उत्तम पध्दतींचा अवलंब करण्याचे आवाहन केले. औषध निर्मिती आणि वैद्यकीय उपकरणे क्षेत्रावरील 6 व्या आंतरराष्ट्रीय परिषदेला संबोधित करताना ते म्हणाले की, देशात चांगल्या उत्पादन पद्धती असतील हे आपण सर्वांनी एकत्रितपणे सुनिश्चित करायला हवे. संपूर्ण आरोग्य परिसंस्थेने जगाला आत्मविश्वास द्यायला हवा की आरोग्याशी संबंधित कोणत्याही गोष्टीसाठी आणि उपायांसाठी भारत ही एकमेव जागा आहे.
ते म्हणाले की, गेल्या काही वर्षांमध्ये भारताने आरोग्यसेवांसाठी एक सुवर्णकाळ पाहिला आहे. आपण पुढचे दशक भारताचे दशक बनवले पाहिजे ज्यात संपूर्ण जग भारतीय मानकांचे पालन करेल.
ते म्हणाले की आज जगाला रोगमुक्त होण्याची गरज आहे. संशोधन आणि नव उद्योगातून किफायतशीर सार्वत्रिक उपायाद्वारे रोगमुक्त होता येईल.
गोयल म्हणाले की, जास्तीत जास्त देशांना समप्रमाणात औषधे मिळावी यासाठी सवलत मिळावी म्हणून टीआरआयपीएस परिषदेत डब्ल्यूटीओसमोर ऑक्टोबर 2020 मध्ये मांडण्यात आलेल्या प्रस्तावात दक्षिण आफ्रिकेसह भारत आघाडीवर आहे.
ते म्हणाले की भारत कोविड महामारीतून बाहेर पडण्याच्या मार्गावर आहे आणि औषध निर्मिती उद्योग कोविड महामारीतून विकासाच्या मार्गावर आहे. ते म्हणाले की औषध निर्मिती उद्योगाने 3 व्ही प्रदान केले आहेत: - व्हेंटिलेटर - लस  - व्ही आकाराची सुधारणाM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
गृह मंत्रालय
ईशान्य भारत परिषदेच्या शिलाँग इथे झालेल्या सुवर्ण महोत्सवी समारंभात पंतप्रधान नरेंद्र मोदी यांची उपस्थिती
मेघालयची राजधानी शिलाँग इथे आज ईशान्य भारत परिषदेच्या सुवर्ण महोत्सवी वर्षानिमित्त झालेल्या समारंभाला, पंतप्रधान नरेंद्र मोदी आणि केंद्रीय गृहमंत्री अमित शाह सहभागी झाले होते. याप्रसंगी मेघालयचे राज्यपाल, राज्यपाल ब्रिगेडियर  बी.डी. मिश्रा, मुख्यमंत्री कॉनरॅड संगमा यांच्यासह ईशान्येकडील राज्यांचे मुख्यमंत्री आणि इतर अनेक मान्यवर उपस्थित होते.
पंतप्रधान नरेंद्र मोदी यांच्या अध्यक्षतेखाली झालेल्या ईशान्य भारत परिषदेच्या  नुकत्याच झालेल्या बैठकीत पंतप्रधानांनी ईशान्य भारत परिषदेच्या गेल्या 50 वर्षांच्या कामांची प्रशंसा केली, तसेच, येत्या 25 वर्षात ईशान्येच्या विकासाच्या सर्व पैलूविषयी ब्लू प्रिंट तयार करण्याचे आणि एक उद्दिष्ट निश्चित करुन, त्यानुसार कृती आराखडा तयार करण्याचे निर्देशही दिले आहेत, असं गृहमंत्री अमित शाह यांनी यावेळी सांगितलं. पंतप्रधान नरेंद्र मोदी यांच्या नेतृत्वाखाली ईशान्य प्रदेश शांतता आणि विकासाच्या मार्गावर पुढे जात आहे, असं शाह म्हणाले.
याआधी, ईशान्य भारताला दिलेला निधी तळागाळापर्यंत पोहोचत नव्हता, पण पंतप्रधान नरेंद्र मोदी पंतप्रधान झाल्यानंतर हा निधी गावोगावी पोहोचून विकासासाठी वापरला जात आहे, हे एक मोठे यश आहे, असंही शाह म्हणाले.पंतप्रधानांनी नेहमीच ईशान्येला प्राधान्य दिले आहे. पंतप्रधानांनी गेल्या 8 वर्षांत 50 हून अधिक वेळा ईशान्येला भेट दिली आहे, तर केंद्रीय मंत्र्यांनीही 400 हून अधिक वेळा ईशान्य भारताचे दौरे केले आहेत, असेही त्यांनी सांगितले.
पंतप्रधानांच्या खंबीर नेतृत्वामुळे ईशान्य प्रदेश आता सर्व वादविवादांपासून मुक्त झाला आहे आणि या भागात शांतता प्रस्थापित झाली आहे, असे अमित शाह म्हणाले.
ईशान्य भारत विकास परिषद आणि ईशान्येकडील राज्यांचे मुख्यमंत्री या प्रदेशाचा विकास करण्यासाठी आणि विकसित, शांततापूर्ण, रोजगार निर्मिती करण्यात मदत करण्यासाठी तसेच पंतप्रधान मोदींनी एनईसीसाठी निश्चित केलेली उद्दिष्टे पूर्ण करण्यासाठी एकत्रितपणे काम करतील, ज्यामुळे, देशाच्या इतर प्रदेशांप्रमाणे समृद्ध ईशान्य प्रदेश विकसित होईल, असा विश्वास शाह यांनी व्यक्त केला.
पंतप्रधान कार्यालय
जागतिक व्याघ्र दिनानिमित्त पंतप्रधानांनी सर्व वन्यजीव प्रेमींना दिल्या शुभेच्छा
आंतरराष्ट्रीय व्याघ्र दिनानिमित्त पंतप्रधान नरेंद्र मोदी यांनी सर्व वन्यजीव प्रेमींना विशेषतः जे व्याघ्र संवर्धनासाठी झपाटून काम करत असतात अशा सर्व वन्यप्रेमींना शुभेच्छा दिल्या आहेत.
"आज #InternationalTigerDay, निमित्त सर्व वन्यजीव प्रेमींना-विशेषतः जे व्याघ्र संवर्धनासाठी झपाटून काम करत असतात अशा सर्व वन्यप्रेमींना शुभेच्छा ! जगातल्या 70% वाघांचे निवासस्थान असलेल्या या भूमीत त्यांचे संरक्षण-संवर्धन करण्यासाठी आणि व्याघ्र-स्नेही पारिसंस्थेचे जतन करण्याची आमची कटीबद्धता आम्ही पुन्हा एकदा व्यक्त करतो आहोत.
भारत 18 राज्यांत पसरलेल्या 51 व्याघ्र राखीव क्षेत्रांची भूमी आहे. 2018 साली झालेल्या व्याघ्र गणनेत वाघांच्या संख्येत वाढ झाल्याचे आढळले आहे. भारताने व्याघ्र संवर्धनाबाबत सेंट पिट्सबर्ग घोषणापत्रानुसार, निश्चित करण्यात आलेले उद्दिष्ट चार वर्षे आधीच पूर्ण केले आहे.
भारताच्या व्याघ्र संवर्धन धोरणात स्थानिक समुदायांना या कार्यात सहभागी करुन घेण्यास सर्वोच्च प्राधान्य दिले आहे. निसर्गासोबत सौहार्दपूर्ण सहअस्तित्व ठेवण्याच्या आमच्या प्राचीन परंपरा आणि मूल्यांपासूनही आम्ही प्रेरणा घेतली आहे.", असे पंतप्रधानांनी ट्विट मध्ये म्हंटले आहे.
आरोग्य आणि कुटुंब कल्याण मंत्रालय
भारतातील एकत्रित कोविड -19 प्रतिबंधक लसीकरणाने 73 कोटी मात्रांचा टप्पा केला पार
रुग्ण बरे होण्याचा सध्याचा दर 97.49 %
देशात गेल्या 24 तासात 33,376 नव्या दैनंदिन कोविड रुग्णांची नोंद
देशातील सध्या उपचाराधीन रुग्णसंख्या  एकूण रुग्णांच्या 1.18 %
साप्ताहिक पॉझिटिव्हिटी दर  इतका असून गेल्या 78 दिवसांपासून 3% पेक्षा कमी
आज सकाळ 7 वाजेपर्यंत प्राप्त झालेल्या तात्पुरत्या अहवालानुसार देशात कोविड -19 प्रतिबंधक लसीकरणाअंतर्गत गेल्या 24 तासात 65,27,175 मात्रा देण्यात आल्या असून ,त्यामुळे एकूण लसीकरणाने 73 कोटी मात्रा  देण्याचा वैशिष्ट्यपूर्ण टप्पा आता ओलांडून पार केला आहे. एकूण 74,70,363 सत्रांच्या माध्यमातून या लसीच्या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी पुढीलप्रमाणे –
|
|
HCWs
|
|
1st Dose
|
|
1,03,63,329
|
|
2nd Dose
|
|
85,70,340
|
|
FLWs
|
|
1st Dose
|
|
1,83,35,452
|
|
2nd Dose
|
|
1,39,10,387
|
|
Age Group 18-44 years
|
|
1st Dose
|
|
29,34,35,121
|
|
2nd Dose
|
|
4,11,03,253
|
|
Age Group 45-59 years
|
|
1st Dose
|
|
14,20,96,089
|
|
2nd Dose
|
|
6,16,92,121
|
|
Over 60 years
|
|
1st Dose
|
|
9,23,11,436
|
|
2nd Dose
|
|
4,87,72,160
|
|
Total
|
|
73,05,89,688
कोविड – 19 लसीकरणाची व्याप्ती वाढविण्यासाठी आणि देशभरात त्याचा विस्तार करण्यासाठी केंद्र सरकार वचनबद्ध आहे.
गेल्या 24 तासात 32,198 रुग्ण बरे झाल्यामुळे, महामारीच्या प्रारंभापासून आतार्यंत बरे झालेल्या रुग्णांची एकूण संख्या 3,23,74,497 वर गेली आहे.
परिणामी, भारतात रुग्ण बरे होण्याचा दर 97.49 % झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 76 दिवसांपासून 50,000 पेक्षा कमी नव्या दैनंदिन रुग्णांची नोंद झाली आहे.
गेल्या 24 तासात 33,376 नव्या रुग्णांची नोंद झाली आहे.
देशातील उपचाराधीन रुग्णांची संख्या 3,91,516 असून आतापर्यंत एकूण बाधित रुग्णांच्या ती 1.18 % आहे.
देशभरात चाचण्या करण्याच्या क्षमतेतील वाढ सुरूच आहे. गेल्या 24 तासात 15,92,135 चाचण्या करण्यात आल्या आहेत. भारताने आतापर्यंत 54.01 कोटींहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 2.26 % असून गेले 78 दिवस हा दर 3 % पेक्षा कमी आहे. दैनंदिन पॉझिटिव्हिटी दर 1.96 % असून गेले सलग 12 दिवस हा दर 3 % पेक्षा कमी आहे आणि गेले सलग 96 दिवस हा दर 5% पेक्षा कमी आहे.
पंतप्रधान कार्यालय
पंतप्रधान प्रदान करणार शांती स्वरुप भटनागर पुरस्कार
नवी दिल्ली, 27 फेब्रुवारी 2019
पंतप्रधान नरेंद्र मोदी उद्या शांती स्वरुप भटनागर विज्ञान आणि तंत्रज्ञान पुरस्कार प्रदान करतील. हा पुरस्कार वर्ष 2016, 2017 आणि 2018 या वर्षासाठी देण्यात येणार आहे. नवी दिल्लीतल्या विज्ञान भवन इथे 25 फेब्रुवारी रोजी पंतप्रधानांच्या हस्ते या पुरस्कारांचे वितरण होईल. यावेळी पंतप्रधान उपस्थितांना संबोधितही करतील.
वैज्ञानिक आणि औद्योगिक संशोधन परिषदेचे संस्थापक-संचालक डॉ. शांती स्वरुप भटनागर यांच्या नावाने हे पुरस्कार देण्यात येतात. विज्ञान आणि तंत्रज्ञान क्षेत्रात भारतीयांनी दिलेल्या अपूर्व योगदानाबद्दल हा पुरस्कार देण्यात येतो.
B.Gokhale/J.Patankar/D. Rane
(Visitor Counter : 96
पंतप्रधान कार्यालय
श्रीलंकेत झालेल्या भीषण बॉम्बस्फोटांचा पंतप्रधानांकडून तीव्र निषेध
नवी दिल्ली, 21 एप्रिल 2019
श्रीलंकेत झालेल्या भीषण साखळी बॉम्बस्फोटाचा पंतप्रधान नरेंद्र मोदी यांनी तीव्र शब्दांत निषेध केला आहे.
‘श्रीलंकेत झालेल्या भीषण बॉम्बस्फोटांचा मी तीव्र शब्दांत निषेध व्यक्त करतो. अशा क्रूर आणि नृशंस कृत्यांना या प्रदेशात काहीही जागा नाही. या कठीण प्रसंगी सर्व भारतीय श्रीलंकेसोबत ठामपणे उभे आहेत, या हल्ल्यात बळी गेलेल्यांचे कुटुंबिय आणि जखमी नागरिकांसाठी मी परमेश्वराकडे प्रार्थना करतो.’ असे पंतप्रधानांनी म्हटले आहे.
B.Gokhale/R.Aghor/P.Kor
(Visitor Counter : 37
पेट्रोलियम आणि नैसर्गिक वायू मंत्रालय
केंद्रीय मंत्री धर्मेंद्र प्रधान यांनी हजिरा येथे शेल इंडियाच्या एलएनजी ट्रक लोडिंग युनिटचे उद्घाटन केले
भारताच्या स्वच्छ आणि हरित भविष्याच्या दिशेने हे आणखी एक मोठे पाऊल असल्याचे सांगितले
नवी दिल्ली, 19 जानेवारी 2021
केंद्रीय पेट्रोलियम आणि नैसर्गिक वायू मंत्री धर्मेंद्र प्रधान यांनी आज गुजरातच्या हजिरा येथे शेल इंडियाच्या एलएनजी ट्रक लोडिंग युनिटचे उद्घाटन केले. यावेळी बोलताना ते म्हणाले की, यामुळे गॅस पाइपलाइन नसलेल्या ऑफ-ग्रीड भागात नैसर्गिक वायूची उपलब्धता वाढेल आणि दूरच्या ठिकाणी वाहतूक करणाऱ्या ट्रकमध्ये एलएनजीच्या वापरास चालना मिळेल.
आज हाती घेण्यात आलेल्या या महत्त्वपूर्ण उपक्रमाबद्दल शेल इंडियाच्या चमूचे कौतुक करताना प्रधान म्हणाले की, एलएनजी क्षेत्रातील वाढती स्पर्धा नवीन बाजारपेठेची निर्मिती, नवीन रोजगाराच्या संधी निर्माण करण्यात तसेच उद्योगांना स्वच्छ इंधन मिळवून देण्यात आणि पर्यावरण संवर्धनात मदत करेल. ते म्हणाले की भारताच्या स्वच्छ आणि हरित भविष्याच्या दिशेने हे आणखी एक मोठे पाऊल आहे. "वायू आधारित अर्थव्यवस्थेमध्ये रूपांतर करण्यासाठी, हवामान बदलांच्या समस्यांकडे लक्ष वेधण्यासाठी आणि आत्मनिर्भर भारत उभारण्यासाठी आपल्या उर्जा मिश्रणात स्वच्छ उर्जा प्रमाण वाढवण्यासाठी आम्ही वचनबद्ध आहोत." एलएनजीला वाहतूक इंधन म्हणून चालना देण्यासाठी आवश्यक पायाभूत सुविधांच्या निर्मितीवर भर देत भारताच्या पर्यावरणीय तसेच स्वच्छ उर्जा संक्रमण उद्दिष्टांना मदत करण्याच्या या प्रयत्नांबद्दल त्यांनी शेल इंडियाचे अभिनंदन केले.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
नेपाळ दौऱ्यावर रवाना होण्यापूर्वी पंतप्रधान नरेंद्र मोदी यांनी दिलेले निवेदन
नवी दिल्ली, 10 मे 2018
नेपाळ दौऱ्यावर रवाना होण्यापूर्वी पंतप्रधान नरेंद्र मोदी यांनी दिलेले निवेदन खालीलप्रमाणे आहे.
“नेपाळचे पंतप्रधान माननीय के.पी.शर्मा ओली यांच्याकडून आलेल्या निमंत्रणानुसार मी 11 आणि 12 मे 2018 रोजी नेपाळला भेट देण्यासाठी जात आहे. पंतप्रधान म्हणून माझी ही तिसरी नेपाळ भेट आहे. नेपाळबरोबर भारताचे असलेले जुने ऋणानुबंध आणि प्रगाढ मैत्रीचे धागे माझ्या कारकिर्दीतही अधिक दृढ झाल्याचे स्पष्ट होते. त्याचबरोबर नेपाळच्या दृष्टीने भारताला असलेले महत्वही अधोरेखित होते.
गेल्या महिन्यात पंतप्रधान ओली यांनी भारत दौरा केला होता. आता माझा नेपाळ दौरा म्हणजे त्याचाच पुढचा भाग आहे. माझ्या सरकारने ‘आधी शेजारधर्म’’’ हे धोरण नेहमीच पाळले आहे. त्याचाच एक भाग म्हणजे उभय देशात उच्चस्तरीय चर्चा नियमितपणे होत आहेत. आपल्या सरकारने ‘सबका साथ, सबका विकास’ हे धोरण स्वीकारले आहे. त्यानुसारच भारत वाटचाल करत आहे.
गेल्या काही वर्षात दोन्ही देशांनी संयुक्तपणे काही प्रकल्पांचे काम केले आहे. काही प्रकल्पांचे कार्य प्रगतीपथावर आहे. आम्ही दोन्ही देशातील जनतेच्या लाभासाठी परिवर्तन घडवून आणण्यासाठी पावले उचलली आहेत.
अलिकडेच नवी दिल्लीमध्ये पंतप्रधान ओली आणि माझ्यामध्ये उभय देशांच्या दृष्टीने हितावह असणाऱ्या अनेक विषयांवर अतिशय विस्तृत चर्चा झाली आहे. आणि आता या चर्चेतून सहकारी भागीदारीतून वेगवेगळ्या क्षेत्रांमध्ये कार्य करण्याच्या दृष्टीने निर्णय घेण्यात येईल.
काठमांडूबरोबरच या दौऱ्यात मी जनकपूर आणि मुक्तीनाथ येथे भेट देण्यासाठी उत्सुक आहे. या दोन्ही स्थळांना दरवर्षी खूप मोठ्या संख्येने भाविक भेट देत असतात. भारत आणि नेपाळ यांच्यामध्ये अतिशय प्राचीन काळापासून सांस्कृतिक आणि धार्मिक ऋणानुबंध खूप मजबूत आहेत, याची साक्ष दोन्ही शहरांमुळे आपल्याला मिळते.
नेपाळ आता एका नवीन युगात प्रवेश करतोय. सर्वंकष लोकशाहीचा फायदा या देशाला मिळत आहे. त्यामुळे नेपाळची प्रगतीही वेगाने होत आहे. नेपाळ सरकार “समृद्ध नेपाळ, सुखी नेपाळ” हे लक्ष्य समोर ठेवून सर्व क्षेत्रात कार्यरत आहे आणि त्यांचे हे लक्ष्य गाठण्यासाठी भारत एक शेजारी मित्र राष्ट्र म्हणून नेपाळच्या पाठीशी खंबीरपणाने उभा आहे.
नेपाळमधल्या राजकीय नेत्यांची आणि स्नेह्यांची भेट घेण्यासाठी मी उत्सुक आहे. माझ्या या नेपाळ दौऱ्यामुळे उभय देशातले ऋणानुबंध, मैत्री अधिक सुदृढ होईल. माझा हा दौरा उभय देशांना लाभदायक ठरेल असा विश्वास मला आहे”.
B.Gokhale/S.Bedekar/P.Malandkar
(Visitor Counter : 90
पंतप्रधान कार्यालय
पुरुषांच्या हॉकी5 आशिया चषक स्पर्धेचे विजेतेपद पटकावल्याबद्दल पंतप्रधानांनी केले भारतीय पुरुष हॉकी संघाचे अभिनंदन
पुरुषांच्या हॉकी5 आशिया चषक स्पर्धेचे विजेतेपद पटकावल्याबद्दल पंतप्रधान नरेंद्र मोदी यांनी भारतीय पुरुष हॉकी संघाचे अभिनंदन केले आहे.
पंतप्रधानांनी एक्स वर पोस्ट केले आहे;
“हॉकी5 आशिया चषक स्पर्धेचे विजेते! !
भारतीय पुरुष हॉकी संघांचे एका अविस्मरणीय विजयाबद्दल अभिनंदन. हा विजय म्हणजे आपल्या खेळाडूंचा दृढनिश्चय आणि समर्पित वृत्तीचा दाखला आहे. या विजयामुळे पुढल्या वर्षी ओमानमध्ये होणाऱ्या हॉकी5 विश्वचषकासाठी देखील आपण पात्र ठरलो आहोत.
आपल्या खेळाडूंचे धैर्य आणि निर्धार आपल्या देशाला प्रेरित करत राहील.”
पंतप्रधान कार्यालय
पंतप्रधान श्री नरेंद्र मोदी आणि युरोपियन परिषदेचे अध्यक्ष चार्ल्स मिशेल यांच्यात दूरध्वनीवरून संवाद
नवी दिल्ली, 31 ऑगस्ट 2021
पंतप्रधान श्री नरेंद्र मोदी यांनी आज युरोपियन परिषदेचे अध्यक्ष चार्ल्स मिशेल यांच्याशी दूरध्वनीवरून संवाद साधला.
अफगाणिस्तानमधील अलीकडील घडामोडी आणि त्याचा प्रदेश तसेच जगावर परिणाम यासंदर्भात उभय नेत्यांनी चर्चा केली. मोठी जिवीतहानी झालेल्या काबूल आंतरराष्ट्रीय विमानतळावरील भीषण दहशतवादी हल्ल्याचा त्यांनी स्पष्टपणे निषेध केला. स्थिर आणि सुरक्षित अफगाणिस्तानचे महत्त्व अधोरेखित करत या संदर्भात भारत आणि युरोपियन महासंघ काय संभाव्य भूमिका घेऊ शकतात यावर चर्चा केली.
दोन्ही नेत्यांनी द्विपक्षीय आणि जागतिक मुद्यांवर विशेषत: अफगाणिस्तानमधील परिस्थितीबाबत संपर्कात राहण्यासाठी सहमती दर्शवली.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(